龍武軍

龍武軍 ， 唐代北衙禁軍之一 。 唐玄宗開元二十七年 （ 739年 ） 於左右羽林軍移出左右萬騎營 ， 設左右龍武軍 。 有左右龍武軍大將軍各一人 ， 正三品 ， 唐肅宗乾元二年 （ 759年 ） ， 以戰亂未息 ， 大將軍增爲二人 ， 掌領龍武軍 ， 宿衛京師 。 左右龍武軍將軍各二人 ， 從三品 ， 爲左右龍武軍大將軍副貳 ， 唐德宗貞元三年 （ 787年 ） 增爲三人 。 屬下有長史 、 錄事參軍事及倉 、 兵 、 曹等曹參軍事 。 興元元年 （ 784年 ） 又置左右神武軍統軍 ， 從二品 ， 以授節帥罷任者 ， 無職事 。 龍武軍與羽林軍分掌北衙禁兵宿衛與扈從 。 遼朝有左右龍虎軍上將軍 、 大將軍 、 將軍 ， 爲南面官 ， 加官 ， 無實職 。